

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 320-01/18-01/4

### URBROJ: 2177/01-02/01-18-40

Požega, 9. svibnja 2018.

Na temelju članka 29. stavka 6. Zakona o poljoprivrednom zemljištu (NN, broj: 20/18.), članka 44. stavka 1. i članka 48. stavka 1. točke 7. Zakona o lokalnoj i područnoj (regionalnoj) samoupravi (NN, broj: 9/13. - pročišćeni tekst, 137/15.- ispravak i 123/17.) te članka 61. stavka 3. alineje 33. i članka 115. Statuta Grada Požege (Službene novine Grada Požege, broj: 7/18. – pročišćeni tekst), **Gradonačelnik Grada Požege, dana 9. svibnja 2018. godine, daje sljedeću.**

# O B A V I J E S T

o početku javnog uvida u Prijedlog Programa raspolaganja poljoprivrednim zemljištem u vlasništvu Republike Hrvatske na području Grada Požege

Grad Požege izlaže na javni uvid Prijedlog Programa raspolaganja poljoprivrednim zemljištem u vlasništvu Republike Hrvatske na području Grada Požege,

 Uvid u Prijedlog Programa raspolaganja poljoprivrednim zemljištem u vlasništvu Republike Hrvatske na području Grada Požege, s popratnom dokumentacijom, može se izvršiti svakim radnim danom od 11. do 25. svibnja 2018. godine od 9.00 do 13.00 sati u Gradskoj vijećnici Grada Požege, Trg Sv Trojstva kbr. 1, Požega..

Zainteresirane osobe mogu dati prigovore na prijedlog Programa raspolaganja poljoprivrednim zemljištem u vlasništvu Republike Hrvatske na području Grada Požege najkasnije do isteka javnog uvida. O svim prigovorima odlučivat će Gradsko vijeće Grada Požege u zakonskom roku.

Prigovori na prijedlog Programa raspolaganja poljoprivrednim zemljištem u vlasništvu Republike Hrvatske na području Grada Požege moraju biti čitko napisani, uz ime, prezime i adresu podnositelja, a dostavljaju se na adresu Grada Požege, Trg Sv Trojstva kbr. 1, 34000 Požega, zaključno s 25. svibnja 2018. godine.

 Ova će se Obavijest objaviti u Kronici požeško-slavonskoj, oglasnoj ploči Grada Požege i na web. stranici Grada Požege.

GRADONAČELNIK

Darko Puljašić, dipl. iur., v.r.